รอดูตัวเลขจ้างงานนอกภาคเกษตร และรายงานประชุมเฟด
โดย...อัญชลี ซิงห์ ผู้ชำนาญการรายงานธุรกิจตลาดทุน ธนาคารกสิกรไทยมองว่าเงินบาทจะเคลื่อนไหวในกรอบ 34.30-34.60 ในสัปดาห์นี้ ปัจจัยสำคัญในสัปดาห์นี้คือตัวเลขการจ้างงานนอกภาคเกษตรของสหรัฐ และรายงานการประชุมเฟดของเดือน มี.ค. โดยนักเศรษฐศาสตร์ในตลาดคาดว่าการจ้างงานนอกภาคเกษตรสหรัฐจะปรับขึ้น 1.75 แสนตำแหน่งในเดือน มี.ค. น้อยกว่า 2.35 แสนตำแหน่งในเดือน ก.พ. หากออกมาดีกว่าคาด เงินเหรียญสหรัฐอาจจะได้รับแรงหนุนเพิ่ม นอกจากนี้เฟดจะออกรายงานการประชุมในเดือน มี.ค. หากเฟดส่งสัญญาณปรับขึ้นอัตราดอกเบี้ยอย่างรวดเร็วในปีนี้ เงินเหรียญสหรัฐก็มีโอกาสแข็งค่าขึ้น ส่วนในไทยกระทรวงพาณิชย์จะประกาศตัวเลขอัตราเงินเฟ้อเดือน มี.ค. โดยตลาดคาดว่าอัตราเงินเฟ้อทั่วไปจะปรับขึ้น 1.30% เทียบกับระยะเดียวกับปีก่อนค่าเงินบาท เปิดตลาดที่ 34.53 และเคลื่อนไหวในกรอบแคบในสัปดาห์นี้ โดยเงินบาทได้รับแรงหนุนจากการอ่อนค่าลงของเงินเหรียญสหรัฐเป็นสำคัญ หลังจากสภาคองเกรสไม่ผ่านกฎหมายประกันสุขภาพ ทำให้นักลงทุนคาดว่าโดนัลด์ ทรัมป์ อาจจะไม่สามารถใช้นโยบายกระตุ้นเศรษฐกิจได้มาก นอกจากนี้เงินบาทได้รับแรงหนุนจากเงินทุนที่ไหลเข้ามาตลาดพันธบัตรไทย โดยกลงทุนต่างชาติซื้อส
3 เม.ย. 2560

โดย...อัญชลี ซิงห์ ผู้ชำนาญการรายงานธุรกิจตลาดทุน ธนาคารกสิกรไทยมองว่าเงินบาทจะเคลื่อนไหวในกรอบ 34.30-34.60 ในสัปดาห์นี้ ปัจจัยสำคัญในสัปดาห์นี้คือตัวเลขการจ้างงานนอกภาคเกษตรของสหรัฐ และรายงานการประชุมเฟดของเดือน มี.ค. โดยนักเศรษฐศาสตร์ในตลาดคาดว่าการจ้างงานนอกภาคเกษตรสหรัฐจะปรับขึ้น 1.75 แสนตำแหน่งในเดือน มี.ค. น้อยกว่า 2.35 แสนตำแหน่งในเดือน ก.พ. หากออกมาดีกว่าคาด เงินเหรียญสหรัฐอาจจะได้รับแรงหนุนเพิ่ม นอกจากนี้เฟดจะออกรายงานการประชุมในเดือน มี.ค. หากเฟดส่งสัญญาณปรับขึ้นอัตราดอกเบี้ยอย่างรวดเร็วในปีนี้ เงินเหรียญสหรัฐก็มีโอกาสแข็งค่าขึ้น ส่วนในไทยกระทรวงพาณิชย์จะประกาศตัวเลขอัตราเงินเฟ้อเดือน มี.ค. โดยตลาดคาดว่าอัตราเงินเฟ้อทั่วไปจะปรับขึ้น 1.30% เทียบกับระยะเดียวกับปีก่อนค่าเงินบาท เปิดตลาดที่ 34.53 และเคลื่อนไหวในกรอบแคบในสัปดาห์นี้ โดยเงินบาทได้รับแรงหนุนจากการอ่อนค่าลงของเงินเหรียญสหรัฐเป็นสำคัญ หลังจากสภาคองเกรสไม่ผ่านกฎหมายประกันสุขภาพ ทำให้นักลงทุนคาดว่าโดนัลด์ ทรัมป์ อาจจะไม่สามารถใช้นโยบายกระตุ้นเศรษฐกิจได้มาก นอกจากนี้เงินบาทได้รับแรงหนุนจากเงินทุนที่ไหลเข้ามาตลาดพันธบัตรไทย โดยกลงทุนต่างชาติซื้อสุทธิในตลาดพันธบัตรไทย 1.7 หมื่นล้านบาทในสัปดาห์นี้ รวมทั้งคณะกรรมการนโยบายการเงิน (กนง.) ของธนาคารแห่งประเทศไทยมีมติเป็นเอกฉันท์คงอัตราดอกเบี้ยนโยบายที่ 1.50% ตามการคาดการณ์ของตลาด โดย กนง.คาดว่าเศรษฐกิจไทยจะยังเติบโตอย่างค่อยเป็นค่อยไปในปีนี้ ขณะที่การแข็งค่าขึ้นของเงินบาทเทียบกับคู่ค้าคู่แข่งยังเป็นความกังวลของเศรษฐกิจอยู่ ทั้งนี้ กนง.มีมติปรับประมาณการ GDP ปีนี้ขึ้นจาก 3.2% มาอยู่ที่ 3.4% เนื่องจากส่งออกไทยจะปรับดีขึ้นกว่าคาด การตัดสินใจนี้ช่วยหนุนเงินบาทเล็กน้อย ทำให้ค่าเงินบาทปิดสัปดาห์ที่ระดับ 34.37 (ณ วันศุกร์ เวลา 17.30 น.)ด้านตลาดพันธบัตรหุ้นกู้ สัปดาห์ที่ผ่านมา มีการออกและเสนอขายหุ้นกู้ของบริษัท เช่น บริษัท ทรู มูฟ เอช ยูนิเวอร์แซล คอมมิวนิเคชั่น เสนอขายต่อผู้ลงทุนสถาบันแบบเฉพาะเจาะจงไม่เกิน 10 ราย ได้รับการจัดอันดับความน่าเชื่อถือที่ BBB+ อายุ 1 ปี เสนอขาย 2,000 ล้านบาท อัตราดอกเบี้ยคงที่ 3% นอกจากนั้น ยังมีการออกและเสนอขายหุ้นกู้ของบริษัท ซีพี ออลล์ โดยเสนอขายต่อผู้ลงทุนสถาบันแบบเฉพาะเจาะจงไม่เกิน 10 ราย หุ้นกู้ได้รับการจัดอันดับความน่าเชื่อถือที่ A- อายุ 12 ปี มูลค่า 4,500 ล้านบาท อัตราดอกเบี้ยคงที่ 4.70%  และหุ้นกู้ของธนาคารกรุงศรีอยุธยา เสนอขายต่อนักลงทุนสถาบันและนักลงทุนรายใหญ่ อันดับความน่าเชื่อถือที่ AAA อายุ 3 ปี มูลค่า 1 หมื่นล้านบาท อัตราดอกเบี้ยคงที่ 2.25%ในช่วงสัปดาห์ที่ผ่านมาอัตราผลตอบแทนของพันธบัตรรัฐบาลไทยโดยเฉพาะรุ่นที่อายุคงเหลือเกิน 1 ปี ปรับตัวลงอย่างต่อเนื่อง เนื่องจากอัตราผลตอบแทนของพันธบัตรรัฐบาลสหรัฐ ปรับตัวลงต่อเนื่องอย่างมีนัยสำคัญ ตั้งแต่วันที่ Dot Plot จากเฟดแสดงถึงการขึ้นดอกเบี้ยในปีนี้แค่ 3 ครั้ง ปัจจัยต่อมา คือ โดนัลด์ ทรัมป์ ไม่สามารถยกเลิก Obama Care ได้ รวมทั้งผลประมูล LB666A จำนวน 1.3 หมื่นล้านบาท ออกมาดีมาก ต่ำกว่า Range ต่ำสุดที่คาดการณ์ โดยสัปดาห์ที่ผ่านมานักลงทุนต่างประเทศกลับเข้ามาซื้อทั้งหุ้นทั้งพันธบัตร โดยเฉพาะพันธบัตรตัวยาวเกิน 1 ปีสิ้นสุดสัปดาห์อัตราผลตอบแทนของพันธบัตรรัฐบาลรุ่นอายุ 3, 5, และ 10 ปี อยู่ที่ 1.73%, 2.135%, และ 2.75% ส่วนของหุ้นกู้ที่มีอันดับความน่าเชื่อถือ AAA รุ่นอายุ 3 ปี อยู่ที่ 2.24% คิดเป็น Spread 50 bps และ รุ่นอายุ 10 ปี อยู่ที่ 3.45% คิดเป็น Spread 74 bps